Súradnice: 48°14′40″S 17°9′40″V﻿ / ﻿48,24444°S 17,16111°V﻿ / 48.24444; 17.16111

**Sakrakopec** je lokalita Malých Karpát v katastri Svätého Jura, kde v roku 1966 došlo k najväčšiej leteckej tragédii v histórii Slovenska aj Česko-Slovenska.

Pád lietadla v roku 1966
------------------------

*Bližšie informácie v hlavnom článku: Let TABSO LZ101*
24. novembra 1966 o cca 16:30 sa tu zrútilo bulharské lietadlo. Na palube zahynulo všetkých 82 ľudí - 74 cestujúcich a 8 členov posádky, 63 mužov, 18 žien a 13-ročný chlapec.

Väčšina cestujúcich, 37 (medzi nimi otec a syn a aj jeden manželský pár), tak ako aj celá posádka lietadla (8), bola z  Bulharska, no na palube boli aj občania Maďarska (16), Česko-Slovenska (5, všetci českej národnosti), Nemecka (5), Brazílie (3), Čile (2), Argentíny (1),  Hondurasu (1), Japonska (1), Švajčiarska (1), Tuniska (1) a Spojeného kráľovstva (1, Joseph Mark, narodený v r. 1913 v Medzilaborciach). 

Lietadlo Iliušin Il-18 smerovalo zo Sofie cez Budapešť a Prahu do Berlína, no pre zlé počasie v Prahe sa nad Brnom obrátilo a pristálo na obed v Bratislave na letisku v Ivanke pri Dunaji. Po zlepšení poveternostných podmienok nad Prahou dostalo o 16:20 povolenie na štart. Pár minút nato zachytilo vrcholce stromov a narazilo do Sakrakopca.

*„Na mieste boli ľudia z Rače už pol hodiny po páde, no záchranári prišli až po 1,5 hodine..."* tvrdí pamätník najväčšej leteckej tragédie na Slovensku, Viktor Musil. Svedkovia vtedy našli obete zasypané snehom a rozptýlené v okruhu niekoľkých sto metrov. Zahynula tam aj vtedajšia operná hviezda Ekaterina Popovová a bulharský veľvyslanec v Berlíne Ivan Byčarov. Práve z dôvodu jeho úmrtia sa objavila konšpiračná teória, že *haváriu majú na svedomí agenti tajných služieb*. Iná verzia hovorila o oslavách Kataríny, ktorá mala na druhý deň meniny. *„Oficiálna správa vyšetrovacej komisie jednoznačne neurčila príčinu nešťastia, no odborníci predpokladali aj vysokú turbulenciu"*, spomína pán Musil.

|
|  |
| Štátna príslušnosť | Počet obetí |
| Bulgaria  Bulharsko | 45 |
| Hungary  Maďarsko | 16 |
| the Czech Republic  Česko-Slovensko | 5 |
| Germany  Nemecko | 5 |
| Brazil  Brazília | 3 |
| Chile  Čile | 2 |
| Argentina  Argentína | 1 |
| Honduras  Honduras | 1 |
| Japan  Japonsko | 1 |
| United Kingdom  Spojené kráľovstvo | 1 |
| Switzerland  Švajčiarsko | 1 |
| Tunisia  Tunisko | 1 |
| **Spolu** | **82** |

Pripomienka tragédie
--------------------

Tragédia bulharského lietadla rýchlo upadla do zabudnutia. Médiá vtedajšieho komunistického štátu nešťastie veľmi nerozširovali ani neskôr nepripomínali. Pár mesiacov po havárii vysadila skupina dobrovoľníkov na mieste tragédie 82 briez – za každú obeť jednu. Na mieste bol postavený drevený dvojramenný kríž, na strome bol vyrezaný nápis s počtom obetí a k miestu navigovalo návštevníkov niekoľko do stromov vyrezaných značiek.

8. mája 2010 spolok Istropolitan postavil na mieste nešťastia za účasti pozostalých obetí a bulharského popa menší kamenný pamätník so stručným popisom tragédie.

V roku 2011 spolok Istropolitan miesto označil značkami z Vajnorskej doliny a Bieleho kríža. Podarilo sa ho zaznačiť aj do viacerých turistických máp.

V roku 2012 na mieste tragédie pribudla obšírnejšia informačná tabuľa, ktorú pripravil spolok Istropolitan. Obsahuje stručný popis tragédie v slovenčine, bulharčine a angličtine, technické parametre lietadla a kompletný zoznam mien obetí.

Fotogaléria
-----------

* Bieleho kríža, v pozadí horáreň, N:48°24.879, E:17°14.405Bieleho kríža, v pozadí horáreň, N:48°24.879, E:17°14.405
* Miesto vzdialené 440 metrov cestou dolu, rázcestie, N:48°24.629,E:17°14.903Miesto vzdialené 440 metrov cestou dolu, rázcestie, N:48°24.629,E:17°14.903
* Klesajúca lesná cesta smerom vľavo od predchádzajúceho miestaKlesajúca lesná cesta smerom vľavo od predchádzajúceho miesta
* Miesto vzdialené 1 km od rázcestia lesnou cestou smerom vľavo, červená tabuľa, vedľa sa nachádza strom s krížom, N:48°24.483, E:17°16.050Miesto vzdialené 1 km od rázcestia lesnou cestou smerom vľavo, červená tabuľa, vedľa sa nachádza strom s krížom, N:48°24.483, E:17°16.050

### Snímky pamätných miest

100 metrov od červenej tabule cestičkou smerom vpravo (N:48°54.450,E:17°16.175)

* 
* 
* 
* 
* 
* 
* 
* Miesto pádu (2012)Miesto pádu (2012)
* Kríž s tabuľouKríž s tabuľou
* Tabuľa pod krížomTabuľa pod krížom
* Tabuľa s informáciami v 3 jazykoch (pripevnená v r. 2012) - slovenčina, bulharčina a angličtinaTabuľa s informáciami v 3 jazykoch (pripevnená v r. 2012) - slovenčina, bulharčina a angličtina
* Posledné rázcestie pred miestom nešťastiaPosledné rázcestie pred miestom nešťastia
* Ukazovateľ smeru k miestu páduUkazovateľ smeru k miestu pádu
* Smerom k miestu pádu (vzdialenosť 1 km)Smerom k miestu pádu (vzdialenosť 1 km)
* Biely kríž - odbočka vpravo smerom k miestu páduBiely kríž - odbočka vpravo smerom k miestu pádu

Referencie
----------

1. ↑  KRÁKOVÁ, Dorota. *Najväčšia letecká katastrofa má pri Rači konečne pomník* [online]. sme.sk, 2010-5-8, [cit. 2016-07-24]. Dostupné online.
2. ↑   hiking.sk, [cit. 2016-07-24]. Dostupné online.
3. ↑   *Na Sakrakopci sme inštalovali informačnú tabuľu s menami obetí* [online]. istropolitan.sk, [cit. 2016-07-24]. Dostupné online.